Altkreska junipero

La altkreska junipero  (Juniperus procera), estas koniferarbo hejma en la montaroj de orienta Afriko ekde orienta  Sudano, suden ĝis Zimbabvo, kaj en la sudokcidenta Araba DuoninsuloVidu : ekoregiono: Sudokcident-arabaj montaraj duonarbaroj. Ĝi estas karakteriza arbo de la Afromontana  flaŭro "Afromontana" estas specifa scienca termino, ĝi ne egalas al "afrik-montara" kaj la plej altkreskanta  juniperospecio en la mondo.

 Priskribo 
Tiu afrotropisa mezgranda arbo atingas altecon de 20–25 m (malofte de 40 m), kun trunka diametro ĝis 1,5–2 m kaj larĝ-konusa ĝis sfera aŭ neregula arbokrono. La folioj prezentas du  formojn, junaĝajn pinglecajn 8–15 mm longajn foliojn je ĝermoplanto, kaj plenkreskajn 0,5–3 mm longajn skvam-foliojn je pli maljunaj plantoj, aranĝite je kontraŭstarantaj duopoj aŭ je rozete starantaj triopoj.  La altkreska junipero estas dioika, kun masklaj kaj inecaj strobiloj je apartaj plantoj, sed iuj individuoj estas monoikaj. La strobiloj estas berecaj, kun diametro de 4–8 mm, blu-nigraj kun blankec-vaksa lanugo. Ili entenas 2-5 semojn kaj maturiĝas dum 12-18 monatoj. La masklaj strobiloj longas 3–5 mm, kaj eligis siajn polenojn fru-printempe.

La altkreska junipero estas la sola el la genro kiu troviĝas sude de la ekvatoro, kaj oni  supozas ke ĝi relative freŝdate koloniis Afrikon; la specio montras tre malmulte da variebleco asociata kun longa periodo de evoluo Farjon 2005. Ĝi estas tre parenca al Juniperus excelsa de sudokcidenta Azio, verŝajne devenanta de komuna praulo kun tiu specio en sudokcidenta Azio.

 Vidu ankaŭ 
Albert-riftaj montarbaroj
Etiopaj Altaĵoj
Ĝibutia frankolino
Somalia dikbekulo

 Referencoj 

 Eksteraj ligiloj 


 Altkreska junipero (USDA) 
 Altkreska junipero (Arkive) 
 Altkreska junipero (NCBI)

 Bibliografio 

 Adams, R. P.  2004 :  Junipers of the World: The genus Juniperus. Victoria: Trafford. ISBN 1-4120-4250-X 
Endlicher S.L. 1847 : Synopsis Coniferarum 26.
 Farjon, A. 2005 : Monograph of Cupressaceae and Sciadopitys. Royal Botanic Gardens, Kew. ISBN 1-84246-068-4.

Kategorio:Cipresacoj
Kategorio:Arboj
Kategorio:Afrotropisa flaŭro